
הכנסת העשרים
מושב שני
<פרוטוקול מס' 166>
מישיבת ועדת הכספים
יום שני, כ"ז בחשון התשע"ו (09 בנובמבר 2015), שעה 14:15
<סדר היום:>
<הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015 (מ/951)>
נכחו:

<חברי הוועדה:> 
משה גפני – היו"ר
נאוה בוקר

אורלי לוי אבקסיס

יצחק וקנין

מיקי לוי

אראל מרגלית

רחל עזריה

<מוזמנים:> 
	משה אשר
	–
	מנהל רשות המסים

	שיטלת גרבר
	–
	ממונה חקיקה, רשות המסים, משרד האוצר

	ניר אורבל
	–
	רפרנט ממשל ומנהל, אגף התקציבים, משרד האוצר

	דורון רמיש
	–
	רכז ממשל ומנהל, אגף התקציבים, משרד האוצר

	ירון גינדי
	–
	נשיא לשכת יועצי המס

	חופית ולר
	–
	עו"ד ויועצת מס, רל"ש נשיא לשכת יועצי המס

	אורין לביא
	–
	ממונה חקיקה, לשכת עורכי הדין

	רצא ג'אבר
	–
	ממונה חקיקה, לשכת עורכי הדין

	יוסי אלישע
	–
	עו"ד ורו"ח, לשכת עורכי הדין


	לירז טובול
	–
	עו"ד ורו"ח, לשכת עורי הדין

	ג'ק בלינדה
	–
	נשיא לשכת רואי החשבון

	צביקה זאבי
	–
	חבר לשכת רואי החשבון

	איתן צחור
	–
	ועדת המים בלה"ב, לה"ב

	דוד דהאן
	–
	יו"ר ודובר הארגונים החברתיים בכנסת

	טל אילוביץ
	–
	לוביסט, מייצג את לשכת רואי החשבון

	ענת אלון
	–
	לוביסטית (גויסקי לובינג), מייצגת את לה"ב


	
	
	


<ייעוץ משפטי:>
אייל בן-ארי
<מנהל/ת הוועדה:>
טמיר כהן
<רישום פרלמנטרי:>
חפציבה צנעני
<הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ה-2015 (מ/951)>
<היו"ר משה גפני:>
אני פותח את הישיבה. אני מחדש את הישיבה. אנחנו הגענו לפשרה, ואני אבקש מהיועץ המשפטי להקריא אותה. אחרי שהפסקנו כאן את הישיבה, היו לנו דיונים, ואני מבקש שתקרא את הפשרה, שזה בעצם יהיה החוק, אם יהיה לו רוב כמובן.
<אייל בן-ארי:>
(8) בסעיף 145(א)(2) – זה מופנה לפסקה (2) המתוקנת – "אחרי סעיף (א) יבוא (א1)(1) 'הגיש אדם דוח לפי סעיף 131 ומצא פקיד השומה שנכון לערוך שומה לגבי נושא אחד או נושאים מהדוח, רשאי פקיד השומה, נוסף על האמור בסעיף 145, לקבוע לפי מיטב שפיטתו בשומה חלקית את סכום הכנסתו של אדם הנוגע לאותו נושא [או נושאים] וכן הניכויים, הקיזוזים והפטורים המותרים מההכנסה על פי כל דין ואת המס שאותו אדם חייב בן, - -
<היו"ר משה גפני:>
"נושא או נושאים" זה בסדר?
<משה אשר:>
כן, זה בסדר.

<היו"ר משה גפני:>
הלאה.

<אייל בן-ארי:>
- - ובלבד שבאותו מועד לא קבע לו שומה לפי סעיף 145.  (2) שומה לפי פסקה (1) ניתן לקבוע פעם אחת בלבד לגבי אותה שנת מס. (3) פקיד השומה יודיע לנישום על הנושא [או הנושאים] שבכוונתו לבחון בטרם יחליט אם לקבוע שומה חלקית לפי סעיף קטן זה.".
<היו"ר משה גפני:>
עכשיו, סעיף (9).

<אייל בן-ארי:>
קראנו את סעיף (9). קראנו את סעיף (11). נשאר נושא - - -
<היו"ר משה גפני:>
לא. נשאר סעיף 14.

<קריאה:>
את זה עמדתי להגיד.

<היו"ר משה גפני:>
בבקשה, תקרא.

<קריאה:>
(7). סליחה, אני לא זוכרת שקראנו - - -
<קריאה:>
את (7) קראנו?

<אייל בן-ארי:>
למיטב זכרוני, קראנו. למען הסר ספק, אם תרצו - - -

<היו"ר משה גפני:>
לא. אין למען הסר ספק. קראנו.

<מיקי לוי (יש עתיד):>
את (7) קראנו, וגם רשום. עזבי.

<היו"ר משה גפני:>
קראנו.

<אורלי לוי אבקסיס (ישראל ביתנו):>
תסביר את הפשרה.

<היו"ר משה גפני:>
כשהוא יסיים, אני אגיד לךְ.

<אייל בן-ארי:>
פקודת מס הכנסה תחילה ותחולה:  14. (ד) סעיפים 145(א)(2), 152(ג) ו-167(א)2) לפקודה, כנוסחם בסעיפים 13(7), 13(9) ו-13(11) לחוק זה, בהתאמה, יחולו על דוח שיש להגישו לגבי שנת המס 2013 ואילך".
<משה אשר:>
משה, חסר סעיף אחד פה – הפער של שנה בין שומה חלקית למלאה.

<ירון גינדי:>
לכאורה, לפי הנוסח הזה אפשר להוציא באפריל שומה חלקית ובמאי – שומה מלאה.

<משה אשר:>
יש שומה חלקית אחת.

<ירון גינדי:>
אז אפשר לקרוא לו חודש אחר כך?

<משה אשר:>
חבר'ה, באופן עקרוני, כן. דה-פקטו - - -

<ירון גינדי:>
לא. רק שיהיה ברור שלא קוראים לו באותה שנה, זה הכל. לא - - -

<אורלי לוי אבקסיס (ישראל ביתנו):>
אי-אפשר לשים את - - - בלי  לקבוע בין החלקית לבין - - -
<משה אשר:>
אל תיכנסו לזה. בוא.

<מיקי לוי (יש עתיד):>
בינינו, זה לא יקרה. - - - זה לא יקרה.

<משה אשר:>
אני רוצה להגיד לפרוטוקול שאנחנו עושים מהלך.

<היו"ר משה גפני:>
מיקי, שנייה. בבקשה.
<משה אשר:>
אני כן רוצה להגיד שבשיחה שלנו עם הלשכות המקצועיות, אנחנו הולכים לפתוח במהלך פנימי שלנו שבחודשיים האחרונים לפני תום שנת המס, בשומות מלאות ולא בשומות חלקיות, אנחנו, למעשה, לא נפתח פוזיציות, לא נפתח הליכי שומה, אלא אם כן איזה רפרנט או מישהו בכיר קבע שזה אחרת. אבל, שוב, זה הולך לקראת הנישומים, כדי שבדקה האחרונה לא יפתחו מולם הליכי שומה.
<היו"ר משה גפני:>
עיקרם של הדברים שדיברנו עליהם זה שקודם כל מדובר על פריסה או שומה חלקית אחת לשנה ולא יותר מזה.

לגבי נושא הפשרה שאנחנו דיברנו עליה, הוויכוח לגבי 2011, 2012 ו-2013, קיבלנו את מה שהם קיבלו – את מה שאמר פרופסור טרכטנברג, וזה יהיה כתוב בחוק: 2013.
אפשר להצביע, אורלי? את - - -

<אראל מרגלית (המחנה הציוני):>
לא. מה?

<אורלי לוי אבקסיס (ישראל ביתנו):>
לא. החברים נמצאים בישיבות סיעה.

<אראל מרגלית (המחנה הציוני):>
סליחה. אני מרכז האופוזיציה, ולא אמרת לי שאתה מתכנס ולא אמרת לי שום דבר. אתה צריך לתאם את זה אתנו. יש לנו אופוזיציה, ואנחנו אחראים כלפיה. אני צריך לשמוע את זה ממקור שלישי?
<היו"ר משה גפני:>
הוצאנו הודעה.

<אראל מרגלית (המחנה הציוני):>
למי הוצאתם הודעה?
<היו"ר משה גפני:>
לחברי הוועדה.

<אראל מרגלית (המחנה הציוני):>
יש עכשיו ישיבות סיעה. אנחנו בתוך ישיבת סיעה. אנחנו יושבים בתוך ישיבת סיעה. אני לא מבין. מה? זה לא מקובל. זה לא מקובל לעשות ישיבת ועדת כספים.
<היו"ר משה גפני:>
בסדר. אראל, בוא ונתקדם. בסדר.
<אראל מרגלית (המחנה הציוני):>
לאן נתקדם? אנחנו יושבים בוועדת סיעה.
<היו"ר משה גפני:>
אני רוצה להגיד לאן נתקדם. תשב, ואני אגיד.

<אראל מרגלית (המחנה הציוני):>
אתם רוצים לקבוע – נקבע, אבל - - -
<היו"ר משה גפני:>
בסדר. הסברתי עכשיו את הפשרה אליה הגענו. אני מבקש שתשמע. אתה לא רוצה לשמוע.

<אראל מרגלית (המחנה הציוני):>
אבל יש לנו ישיבת סיעה. אנחנו באמצע ישיבת סיעה.
<היו"ר משה גפני:>
אראל, אתה יודע מה? בוא ונלך למלחמה וזהו, בסדר? מאה אחוז.
<אראל מרגלית (המחנה הציוני):>
מה זה "מלחמה"?
<היו"ר משה גפני:>
אנחנו נמצאים בשבוע של תקציב.
<אראל מרגלית (המחנה הציוני):>
אבל מה זה "מלחמה"?
<היו"ר משה גפני:>
גם לי יש ישיבת סיעה.

<אראל מרגלית (המחנה הציוני):>
אדוני, סליחה, - -

<היו"ר משה גפני:>
בסדר. מאה אחוז.

<אראל מרגלית (המחנה הציוני):>
- - עם כל הכבוד, ויש לי כבוד אליך, אבל צריך להיות לך גם כבוד אלינו. עם כל הכבוד.
<היו"ר משה גפני:>
בסדר. מאה אחוז. עכשיו, ראיתי. זה לא הדדי.

<מכלוף מיקי זוהר (הליכוד):>
בינתיים, לא ראינו שום כבוד מצדך.

<היו"ר משה גפני:>
זה הרי לא הדדי. זה לא הדדי.

<אראל מרגלית (המחנה הציוני):>
יש ישיבת סיעה.
<מכלוף מיקי זוהר (הליכוד):>
לא ראינו שום כבוד מצדק.

<אראל מרגלית (המחנה הציוני):>
עכשיו יש ישיבת סיעה. אני לא מבין.

<מכלוף מיקי זוהר (הליכוד):>
בינתיים, ראינו רק הפרה של הסיכומים.

<אראל מרגלית (המחנה הציוני):>
הפרה של סיכומים? עוד אחד.

<היו"ר משה גפני:>
מיקי, תעזוב.

<מכלוף מיקי זוהר (הליכוד):>
זה מה שראינו.
<אראל מרגלית (המחנה הציוני):>
תקשיבו רגע, חבר'ה.

<מכלוף מיקי זוהר (הליכוד):>
אל תזלזל. תעשה לי טובה. אני לא מזלזל בך – אל תזלזל בי. "עוד אחד" – מי אתה בכלל?
<אראל מרגלית (המחנה הציוני):>
ראינו - - -
<היו"ר משה גפני:>
לא, לא, מיקי. אני לא מסכים.

<אראל מרגלית (המחנה הציוני):>
יש עכשיו ישיבת סיעה.

<מכלוף מיקי זוהר (הליכוד):>
מי אתה בכלל?

<אראל מרגלית (המחנה הציוני):>
מי אני? אוהה.
<מכלוף מיקי זוהר (הליכוד):>
מי אתה בכלל?

<אראל מרגלית (המחנה הציוני):>
תקרא באנציקלופדיה.

<היו"ר משה גפני:>
מיקי, אני לא מסכים.

<מכלוף מיקי זוהר (הליכוד):>
מי אתה בכלל?

<היו"ר משה גפני:>
מיקי.

<מכלוף מיקי זוהר (הליכוד):>
עוד חבר במפלגת העבודה – זה מי שאתה, - -

<היו"ר משה גפני:>
אוי, נו, באמת.

<אראל מרגלית (המחנה הציוני):>
יש ישיבת סיעה.
<מכלוף מיקי זוהר (הליכוד):>
- - ולא שום דבר מעבר לזה. עוד אחד במפלגת העבודה - - 
<אראל מרגלית (המחנה הציוני):>
נכון.
<מכלוף מיקי זוהר (הליכוד):>
- - שיושב באופוזיציה ורק מברבר כל היום.

<היו"ר משה גפני:>
מיקי, זה לא בסדר.

<מכלוף מיקי זוהר (הליכוד):>
אנחנו בעשייה.

<אראל מרגלית (המחנה הציוני):>
אתה גדול, ואני קטן.
<מכלוף מיקי זוהר (הליכוד):>
לא, אתה גדול. קצין גדול.

<היו"ר משה גפני:>
מיקי, אתה - - -

<אראל מרגלית (המחנה הציוני):>
לא קצין - - -

<מכלוף מיקי זוהר (הליכוד):>
אז אל תבלבל לי את השכל.

<אראל מרגלית (המחנה הציוני):>
תקשיב. יש לנו ישיבת סיעה.

<מכלוף מיקי זוהר (הליכוד):>
כל שנייה הוא מרים - - - 
<היו"ר משה גפני:>
אראל, אני מבקש - - -

<אראל מרגלית (המחנה הציוני):>
אנחנו בישיבת סיעה. אנחנו לא יכולים - - -

<אורלי לוי אבקסיס (ישראל ביתנו):>
האמת היא שגם זהבה ביקשה.

<אראל מרגלית (המחנה הציוני):>
אנחנו בישיבת סיעה.
<קריאה:>
וואלה, יופי.

<אראל מרגלית (המחנה הציוני):>
זה נוהל של עבודה בכנסת.

<היו"ר משה גפני:>
בסדר. אני מבקש להסביר. אתה יכול רגע לשבת?

אנחנו הלכנו, במשך הזמן הזה, כשהכרזתי על הפסקה, וישבנו עם רשות המסים וישבנו עם אנשים שלכם מהמחנה הציוני, איש שלכם שהציע הצעת פשרה. ישבנו והגענו להסכמה.
<אורלי לוי אבקסיס (ישראל ביתנו):>
אבל, הוא יכול?
<אראל מרגלית (המחנה הציוני):>
אנחנו דיברנו אתו, והוא אמר שזה היה על דעת עצמו. זה לא מקובל. אני אפילו לא יודע מה הצעת הפשרה שלו.

<היו"ר משה גפני:>
אני הולך להגיד.

<אראל מרגלית (המחנה הציוני):>
לא. הוא לא נמצא פה. האנשים אצלנו לא יודעים שיש ישיבת סיעה.
<אורלי לוי אבקסיס (ישראל ביתנו):>
אדוני היושב-ראש, אני יכולה לומר משהו?

<מיקי לוי (יש עתיד):>
אראל, אני מבין מה שאתה אומר, אבל הפשרה שנמצאה היא על דעת המייצגים, ואנחנו עוסקים בזה כל כך הרבה זמן. אז אולי הגיע הזמן לסיים את זה.
<אראל מרגלית (המחנה הציוני):>
לא.

<אורלי לוי אבקסיס (ישראל ביתנו):>
אני רוצה רשות דיבור.

<אראל מרגלית (המחנה הציוני):>
חבר'ה, רק רגע. עכשיו יש ישיבות. יש ישיבות סיעה.

<אורלי לוי אבקסיס (ישראל ביתנו):>
נכון.

<היו"ר משה גפני:>
אבל זה שבוע של תקציב. אני לא יכול להתחשב בזה.

<אראל מרגלית (המחנה הציוני):>
אז מה? אז תבקש לבטל. אני לא מבין. אתמול ביטלת לנו את הוועידה, ולא הלכנו לוועידה. היום אנחנו פה. בסדר.
<היו"ר משה גפני:>
מה אתה מציע לעשות? לא לקיים דיון?

<אראל מרגלית (המחנה הציוני):>
אני מציע: אתה רוצה לקבוע? – בוא ונקבע אחרי זה.

<היו"ר משה גפני:>
לא, אני לא יכול אחרי זה.

<אראל מרגלית (המחנה הציוני):>
אבל, נקבע אחרי זה.

<היו"ר משה גפני:>
אחרי זה יש ישיבת מליאה. אני לא יכול.

<אראל מרגלית (המחנה הציוני):>
תקבע לנו את זה בעוד שעה.

<היו"ר משה גפני:>
לא, אני לא יכול. אני לא יכול.

<אראל מרגלית (המחנה הציוני):>
אבל אנשים - - -

<רחל עזריה (כולנו):>
אבל שלחו זימון.

<היו"ר משה גפני:>
רחל, אל תעזרי לי.

<רחל עזריה (כולנו):>
למה לא?

<אורלי לוי אבקסיס (ישראל ביתנו):>
את ממש לא עוזרת לו.

<היו"ר משה גפני:>
לא מקובל דבר כזה שבשבוע שמצביעים על תקציב - - -
<אראל מרגלית (המחנה הציוני):>
אבל ביקשנו את זה. אתה מבקש את זה מהרגע להרגע?

<היו"ר משה גפני:>
עשיתי הפסקה. הרי הפסקנו באמצע. אתם צעקתם. ביקשתם פשרה – הגענו לפשרה.

<אורלי לוי אבקסיס (ישראל ביתנו):>
לא. אדוני היושב-ראש, אם אפשר לומר משהו: ראשית, אנחנו באמת מעריכים. אנחנו רואים איך אתה עובד קשה, ולפעמים נדמה שאתה עובד לבד מול קואליציה דורסנית, ולפעמים מנסה גם להביא - - -

<היו"ר משה גפני:>
אבל, אני מביא הצעת פשרה.

<אורלי לוי אבקסיס (ישראל ביתנו):>
אבל, אני רוצה לומר שאחרי אתמול היינו צריכים ללמוד איזה שהוא לקח לגבי הצעות פשרה, אם זה הצעות פשרה שמקובלות על חברים נוספים באופוזיציה – מהי אותה הצעת פשרה? האם אנחנו מגובשים תחת הצעת הפשרה הזאת? – כדי שלא נחזור על הפארסה של אתמול. הצעת הפשרה, שהוצגה מטעם האופוזיציה, וואלה אני לא מכירה אותה. אני לא יודעת אם האחרים מכירים אותה. אני לא יודעת מה טרכטנברג הציע. 
<קריאה:>
אנחנו לא יודעים - - -

<אורלי לוי אבקסיס (ישראל ביתנו):>
לכן, השאלה היא האם אנחנו מתגבשים מאחוריה או לא.
<אראל מרגלית (המחנה הציוני):>
לא מבין מה זה.
<היו"ר משה גפני:>
יש הצעת פשרה מטעמי, ולא מטעם האופוזיציה.
<אורלי לוי אבקסיס (ישראל ביתנו):>
אוקיי. מהי הצעת הפשרה?
<היו"ר משה גפני:>
אני מציע שזה יתחיל ב-2013; לא ב-2011 כמו במקור ולא ב-2012 כמו שהגיעו לזה בישיבה, אלא ל-2013.
<אראל מרגלית (המחנה הציוני):>
יש לנו הסתייגויות.
<היו"ר משה גפני:>
בסדר.

אתה ישבת פה וצעקת לא לעשות את זה בדורסנות כזו. הלכתי בעקבות הדברים שלך, והורדתי את הדורסנות. רשות המסים הסכימה. מדובר על פרוסה שעליה אנחנו מדברים שזה יהיה אחת לשנה. מדובר על כל מה שעלה כאן כדרישה. הכל נכנס להצעת הפשרה.
עכשיו יש את השאלה של הזמן. אני לא יכול בגלל שלא אישרנו את תקציב המדינה, אני לא יכול בגלל שיש בעיות עם תקציב הביטחון, ואני לא יכול שיש גם את חוות הדעת. יש גם את חוות הדעת שעוד לא דנו עליהן.
אני מציע: אם אתם רוצים לעשות פיליבסטר, נעשה פיליבסטר.

<אראל מרגלית (המחנה הציוני):>
לא. אין לי פה את הסיעה שלי.
<היו"ר משה גפני:>
אבל אין לי את היכולת.

<אראל מרגלית (המחנה הציוני):>
לא. אין לי את הסיעה שלי. אני מתנגד.
<היו"ר משה גפני:>
בסדר.
<אראל מרגלית (המחנה הציוני):>
אני מתנגד. תעשה דיון. תן לנו את הצעת הפשרה, ונשב ונדבר ונראה מה זה ונראה אם אנחנו מסכימים.
<יצחק וקנין (ש"ס):>
אבל, זה מוסכם עליכם אפילו.

<אראל מרגלית (המחנה הציוני):>
מי זה? רק שנייה. יש לנו את הדעות שלנו, ואנחנו רוצים לדעת מה הן. אנחנו מוכנים לשמוע אותך.
<היו"ר משה גפני:>
אז תשמע.

<אראל מרגלית (המחנה הציוני):>
אבל, רק רגע.

<יצחק וקנין (ש"ס):>
רבותי, אני רוצה להגיד משהו. אראל, אני חייב להגיד לך משהו: אני מספיק זמן בכנסת, ואני לא זוכר מצב כזה, - -
<אראל מרגלית (המחנה הציוני):>
איזה מצב?

<יצחק וקנין (ש"ס):>
- - שבשבוע של תקציב וכל העומס שיש על הוועדה הזאת – שכל אחד יעשה לו פה... אי-אפשר ככה.
<אראל מרגלית (המחנה הציוני):>
אתה רצית שנבטל את ישיבת הסיעה שלנו? – אז תגיד לנו.
<היו"ר משה גפני:>
בסדר. מאה אחוז.

<יצחק וקנין (ש"ס):>
גם לנו יש ישיבת סיעה.
<היו"ר משה גפני:>
אני עובר להצבעה.

<יצחק וקנין (ש"ס):>
גם לי יש ישיבת סיעה.

<היו"ר משה גפני:>
מי בעד אישור הפרק – ירים את ידו?

<אראל מרגלית (המחנה הציוני):>
רגע. מה זאת אומרת?
<היו"ר משה גפני:>
מי בעד אישור הפרק – ירים את ידו?

<אורלי לוי אבקסיס (ישראל ביתנו):>
מה עם סעיף-סעיף?

<אראל מרגלית (המחנה הציוני):>
זה לא מקובל עלי.

<היו"ר משה גפני:>
מי נגד?

הצבעה

בעד הפרק – 4
נגד – 1
נמנעים – אין
הפרק נתקבל.
<היו"ר משה גפני:>
הפרק אושר.

<אראל מרגלית (המחנה הציוני):>
יש לי הסתייגות. רביזיה.
<היו"ר משה גפני:>
תודה רבה. הישיבה נעולה.

<הישיבה ננעלה בשעה 14:35.>

